### Beslutninger:

Tilbagesendes Magistratsafdelingen for Børn og Unge med bemærkning, at byrådet i sit møde den 2. november 2022 har vedtaget Magistratens foranstående indstilling af 24. oktober 2022.

###

Der gives anlægsbevilling til etape 1 og 2 af modernisering af [adresse] og klubtilbud samt tillægsbevilling til etablering af dagtilbudsafdeling ved [adresse].

### Resume

Byrådet vedtog i 2018 Aftale om udsatte boligområder i [adresse]. Som led heri blev det besluttet, at der i risikoområder skal udvikles handleplaner med mulighed for fysisk udvikling, så der ikke er flere boligområder, der lander i kategorien ”hårde ghettoer”.

Den 26. august 2020 vedtog byrådet desuden indstillingen Et sammenhængende [adresse], der indeholdt en udviklingsplan for området.

For at understøtte en positiv udvikling af [adresse] og forbedre børnemiljøet for eleverne på [adresse], foreslås det, at der gives anlægsbevilling på 10,4 mio. kr. til at igangsætte etape 1 og 2 af moderniseringen af [adresse] og klubtilbud samt at påbegynde forberedelserne og udbudsmaterialer til moderniseringen af den øvrige del af skolen i en senere etape 3. Etape 1-3 udarbejdes med udgangspunkt i en anlægsramme på ca. 70 mio. kr.

Det foreslås desuden, at der gives tillægsbevilling til et tidligere vedtaget dagtilbudsbyggeri ved [adresse] med henblik på at forskønne området omkring [adresse] og skabe synergi i udearealerne mellem skolen og dagtilbuddet, så området fremstår livligt og trygt.

### Beslutningspunkter

Det indstilles:

At 1) der gives anlægsbevilling på 10,4 mio. kr. til etape 1 og 2 af moderniseringen af [adresse], finansieret af 9 mio. kr. afsat til modernisering af skolen i RULL 2014 og Fritids- og Ungdomsskoleforliget 2017 samt 1,5 mio. kr. i budgetforlig 2021.

At 2) der gives tillæg på 3,6 mio. kr. til anlægsbevilling på 21 mio. kr. til etablering af dagtilbudsafdeling på [adresse] ved [adresse], finansieret af puljen til modernisering, indeklima, toiletter og arbejdsmiljø.

At 3) anlægsbevillingen på 10,4 mio. kr. til moderniseringen af [adresse] frigives, så restbeløbet på 13,5 mio. kr. fordeler sig med 0,9 mio. kr. i 2022, 11,9 mio. kr. i 2023 og 0,7 mio. kr. i 2024.

At 4) tillægsbevillingen til etablering af dagtilbudsafdeling på [adresse] frigives med 3,6 mio. kr. i 2023.

At 5) det tages til efterretning, at Børn og Unge fremadrettet prioriterer 2,5 procent frem for 2 procent af anlægsbudgetterne på det ikke-decentraliserede anlægsområde til intern projektledelse jf. bilag 6.

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 24-10-2022

Bob Clausen: 8

Fremsendes til [adresse] med bemærkning, at Magistraten i mødet den 24. oktober 2022 anbefaler, at byrådet tiltræder Magistratsafdelingen for Børn og Unges indstilling af 12. oktober 2022.

Bjarne Mathiasen tog forbehold.